pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจติดตามความคืบหน้าโครงการก่อสร้างทางหลวงพิเศษหมายเลข 7 สาย กรุงเทพฯ - บ้านฉาง ช่วงพัทยา - มาบตาพุด จังหวัดชลบุรี
วันพฤหัสบดีที่ 25 พฤษภาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจติดตามความคืบหน้าโครงการก่อสร้างทางหลวงพิเศษหมายเลข 7 สาย กรุงเทพฯ - บ้านฉาง ช่วงพัทยา - มาบตาพุด จังหวัดชลบุรี
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจติดตามความคืบหน้าโครงการก่อสร้างทางหลวงพิเศษหมายเลข 7 สาย กรุงเทพฯ - บ้านฉาง ช่วงพัทยา - มาบตาพุด
พร้อมด้วย นายธีระพงษ์ รอดประเสริฐ ผู้ช่วยรัฐมนตรีประจํากระทรวงคมนาคม และนายชาติชาย ทิพย์สุนาวี ปลัดกระทรวงคมนาคม เมื่อวันที่ 19 พฤษภาคม 2560 โดยมี นายธานินทร์ สมบูรณ์ อธิบดีกรมทางหลวง คณะผู้บริหาร ข้าราชการ และเจ้าหน้าที่กรมทางหลวง ให้การต้อนรับ ณ เขตก่อสร้างทางหลวงพิเศษระหว่างเมืองหมายเลข 7 จังหวัดชลบุรี
กรมทางหลวง (ทล.) ได้พัฒนาโครงข่ายทางหลวงพิเศษหมายเลข 7 ขยายจากจังหวัดชลบุรีถึงพัทยา ระยะทาง 42 กิโลเมตร และอยู่ระหว่างดําเนินการเข้าสู่ระบบปิดอย่างเต็มรูปแบบภายในปี 2560 ซึ่งรัฐบาลให้ความสําคัญอย่างยิ่ง เนื่องจากเป็นโครงการที่สอดคล้องกับยุทธศาสาตร์ชาติด้านการพัฒนาโครงสร้างพื้นฐานการคมนาคมขนส่งและระบบโลจิสติกส์ของประเทศ เพื่อรองรับระเบียงเศรษฐกิจภาคตะวันออก ปี 2560 - 2564 โครงการมีจุดเริ่มต้น ที่ กม. 2+300 เชื่อมกับทางหลวงพิเศษหมายเลข 7 ผ่านอําเภอบางละมุง อําเภอสัตหีบ จังหวัดชลบุรี สิ้นสุดที่เทศบาลเมืองมาบตาพุด จังหวัดระยอง ที่ กม. 34+400 ระยะทางรวม 32 กิโลเมตร ใช้งบประมาณจากกองทุนเงินค่าธรรมเนียมผ่านทางของทางหลวงพิเศษ วงเงิน 14,200 ล้านบาท แบ่งงานก่อสร้างในส่วนงานโยธา ออกเป็น 13 สัญญา โดยได้ลงนามสัญญาและเริ่มก่อสร้างแล้วทั้งหมด ผลงานมีความก้าวหน้ามากกว่าร้อยละ 32 (ณ เดือนเมษายน 2560) ในส่วนของงานระบบ เช่น ระบบจัดเก็บค่าผ่านทาง ระบบควบคุมและบริหารการจราจร ด่านชั่งน้ําหนัก เป็นต้น อยู่ระหว่างสํารวจ ออกแบบการก่อสร้าง และเตรียมการประกวดราคา คาดว่าจะแล้วเสร็จและเริ่มก่อสร้างได้ช่วงปลายปี 2560 เมื่อโครงการก่อสร้างแล้วเสร็จและเปิดให้บริการในปี 2562 จะเป็นเส้นทางสายหลักที่มีความสําคัญต่อการพัฒนาพื้นที่ชายฝั่งทะเลภาคตะวันออก สามารถเชื่อมโยงโครงข่ายคมนาคมขนส่งระหว่างภาคกลางกับภาคตะวันออกไปทุกภูมิภาคได้อย่างสมบูรณ์ รวมทั้งสามารถรองรับการเดินทาง การขนส่งสินค้าทางเรือจากท่าเรือแหลมฉบังและนิคมอุตสาหกรรมต่าง ๆ การขนส่งทางรถไฟ และการขนส่งทางอากาศที่ท่าอากาศยานสุวรรณภูมิและท่าอากาศยานอู่ตะเภา เพื่อเพิ่มประสิทธิภาพโครงข่ายโลจิสติกส์ของประเทศ และพัฒนาไปสู่การเป็นศูนย์กลางการคมนาคมขนส่งของภูมิภาคอาเซียน
ทล. ได้นําเทคโนโลยีการตรวจสอบสภาพความเรียบของถนนด้วยรถที่ติดตั้งเครื่องตรวจสอบสภาพความเรียบของถนน เพื่อใช้วัดความขรุขระของผิวถนนด้วยเลเซอร์ (Laser Profilometer) โดยใช้วัดตามดัชนีความเรียบขรุขระสากล (International Roughness Index, IRI) นํามาใช้ในโครงการก่อสร้างทางหลวงพิเศษหมายเลข 7 สาย กรุงเทพฯ - บ้านฉาง ช่วงพัทยา - มาบตาพุด เพื่อให้ได้สายทางที่มีคุณภาพ ปัจจุบัน ทล. มีรถตรวจสอบสภาพความเรียบของถนน จํานวน 2 คัน สําหรับตรวจสอบสภาพถนนทั่วประเทศ นอกจากนี้เครื่องตรวจสอบสภาพความเรียบของถนนดังกล่าวสามารถวัดความลึกของร่องล้อบนผิวถนนได้ รวมทั้งติดตั้งกล้องสําหรับเก็บภาพสายทาง ภาพแนวเขตทาง และสภาพสายทาง เพื่อบ่งชี้ความเรียบของผิวถนนให้ได้ค่ามาตรฐานตามหลักสากล ที่ค่าปกติของถนนคอนกรีตต้องมีค่าต่ํากว่า 2.5 และถนนแอสฟัลต์ต้องมีค่าต่ํากว่า 2.0 จึงสามารถตรวจรับงานได้
รัฐบาลไทย-ข่าวทำเนียบรัฐบาล-กสร. ผนึกกำลังยกระดับการป้องกันและแก้ไขปัญหา การใช้แรงงานเด็กในรูปแบบที่เลวร้ายให้หมดสิ้นในปี 2025
วันพฤหัสบดีที่ 30 กรกฎาคม 2563
กสร. ผนึกกําลังยกระดับการป้องกันและแก้ไขปัญหา การใช้แรงงานเด็กในรูปแบบที่เลวร้ายให้หมดสิ้นในปี 2025
กสร. ระดมความคิดเห็นจากผู้แทนหน่วยงานหลักภายใต้คณะกรรมการระดับชาติเพื่อขจัดการใช้แรงงานเด็กในรูปแบบที่เลวร้าย จัดทํากรอบการดําเนินการให้เป็นไปในทิศทางเดียวกัน มุ่งพัฒนาและยกระดับการดําเนินการป้องกันและแก้ไขการใช้แรงงานเด็กฯ ให้หมดสิ้นในปี ค.ศ. 2025
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กรมสวัสดิการและคุ้มครองแรงงาน กระทรวงแรงงาน ถือเป็นหน่วยงานหลักในการรวบรวมข้อมูลการดําเนินการที่เกี่ยวข้องกับการใช้ในแรงงานเด็กในรูปแบบที่เลวร้าย เพื่อตอบข้อคําถามในรายงานสถานการณ์เด็กเลวร้ายของกระทรวงแรงงานสหรัฐอเมริกา ที่ใช้สําหรับการประเมินผลการดําเนินการในการแก้ไขปัญหาการใช้แรงงานเด็กในรูปแบบ ที่เลวร้ายของประเทศไทยเป็นประจําทุกปี และเพื่อรวบรวมผลการดําเนินการตามนโยบายและแผนยุทธศาสตร์ภายใต้คณะกรรมการระดับชาติเพื่อขจัดการใช้แรงงานเด็กในรูปแบบที่เลวร้ายเพื่อเสนอต่อคณะรัฐมนตรี ที่ผ่านมาการดําเนินการแก้ไขปัญหาดังกล่าวได้รับร่วมมือจากหลายภาคส่วนที่เกี่ยวข้อง แต่การรวบรวมข้อมูลจากผลการดําเนินการพบว่า ข้อมูลกระจายอยู่ในแต่ละหน่วยงาน ซึ่งบางหน่วยงานอาจไม่ทราบถึงความเกี่ยวข้องเชื่อมโยงกัน กรมจึงได้จัดการประชุมเชิงปฏิบัติการเพื่อชี้แจงการดําเนินการด้านการป้องกันและแก้ไขปัญหาการใช้แรงงานเด็กในรูปแบบที่เลวร้ายขึ้นเมื่อวันที่ 29 กรกฎาคม ที่ผ่านมา โดยได้เชิญผู้แทนหน่วยงานหลักภายใต้คณะกรรมการระดับชาติเพื่อขจัดการใช้แรงงานเด็กในรูปแบบที่เลวร้าย อาทิ กระทรวงการต่างประเทศ กระทรวงสาธารณสุข กระทรวงการพัฒนาสังคมและความมั่นคงของมนุษย์ สํานักงานตํารวจแห่งชาติ สํานักงานอัยการสูงสุด ศาลเยาวชนและครอบครัวกลาง และผู้แทนองค์การแรงงานระหว่างประเทศ รวม 50 คน มาร่วมกันระดมความคิดเห็นถึงแนวทางการดําเนินการ การจัดเก็บข้อมูล การคัดกรอง ควบคุมดูแล และส่งเสริมการป้องกันและแก้ไขปัญหาการใช้แรงงานเด็กในรูปแบบที่เลวร้าย รวมไปถึงการดําเนินคดี และกระบวนการยุติธรรม เพื่อจะได้สรุปจัดทําเป็นกรอบการดําเนินการที่ชัดเจน และเป็นไปในแนวทางเดียวกันต่อไป
อธิบดี กสร. กล่าวเพิ่มเติมว่า การประชุมเชิงปฏิบัติการฯ ในครั้งนี้ จึงเป็นโอกาสที่ดีให้หน่วยงานภาคีเครือข่ายที่เกี่ยวข้องได้มีโอกาสรับทราบข้อมูลปัญหา และคํานิยามที่ถูกต้องชัดเจนเกี่ยวกับแรงงานเด็กในรูปแบบ ที่เลวร้าย รวมทั้งได้แลกเปลี่ยนประสบการณ์ นําเสนอข้อคิดเห็น ข้อเสนอแนะ ซึ่งจะส่งผลต่อการพัฒนา และยกระดับการดําเนินการป้องกันและแก้ไขการใช้แรงงานเด็กในรูปแบบที่เลวร้ายให้ดียิ่งขึ้นไป รวมถึงการร่วมมือ ในการดําเนินการเพื่อให้บรรลุเป้าหมายการพัฒนาอย่างยั่งยืน (Sustainable Development Plans: SDGs) ในการขจัดการใช้แรงงานเด็กทุกรูปแบบให้หมดสิ้นไปในปี ค.ศ. 2025
รัฐบาลไทย-ข่าวทำเนียบรัฐบาล-กระทรวงพลังงาน มอบสัญญา Charging Station 20 หน่วยงาน
วันพฤหัสบดีที่ 23 กุมภาพันธ์ 2560
กระทรวงพลังงาน มอบสัญญา Charging Station 20 หน่วยงาน
กระทรวงพลังงาน เดินหน้านโยบาย Energy 4.0 เร่งขับเคลื่อนโครงการยานยนต์ไฟฟ้าเต็มกําลัง จัดพิธีมอบสัญญาแก่ผู้ได้รับการสนับสนุนในโครงการสนับสนุนสถานีอัดประจุไฟฟ้า (Charging Station) ให้กับ 20 หน่วยงาน โดยในส่วนของรอบแรกนั้นคาดว่าจะแล้วเสร็จช่วงต้นปี 2561
วันนี้ (23ก.พ.60) พลเอก อนันตพร กาญจนรัตน์ รัฐมนตรีว่าการกระทรวงพลังงาน ให้เกียรติ เป็นประธานในพิธีมอบสัญญาแก่ผู้ได้รับการสนับสนุนในโครงการสนับสนุนการลงทุนสถานีอัดประจุไฟฟ้า (Charging Station) ในรอบที่ 1 โดยมีหน่วยงานทั้งส่วนราชการ หน่วยงานรัฐวิสาหกิจ องค์การมหาชน สถาบันการศึกษา และภาคเอกชน ที่สนใจเข้าร่วมงาน ดร.ทวารัฐ สูตะบุตร ผู้อํานวยการสํานักงานนโยบายและแผนพลังงาน และโฆษกกระทรวงพลังงาน เปิดเผยว่า “กระทรวงพลังงานให้ความสําคัญและสนับสนุนการใช้ยานยนต์ไฟฟ้าตามกรอบแผนบูรณาการพลังงานของประเทศ ในส่วนของการส่งเสริมการใช้ยานยนต์ไฟฟ้าภายในประเทศ ซึ่งได้ตั้งเป้าหมายไว้ที่ 1.2 ล้านคัน ทั้งแบบยานยนต์ไฟฟ้าปลั๊กอินไฮบริด (Plug-in Hybrid Electric Vehicle) และยานยนต์ไฟฟ้าแบตเตอรี่ (Battery Electric Vehicle) ภายในปี พ.ศ. 2579 โดยมีแผนการส่งเสริมการใช้งานยานยนต์ไฟฟ้า และการจัดตั้งสถานีอัดประจุไฟฟ้าสําหรับหน่วยงานราชการ รัฐวิสาหกิจ และภาคเอกชน เพื่อเป็นสถานีนําร่องสําหรับรองรับยานยนต์ไฟฟ้าที่จะเพิ่มมากขึ้นในอนาคต ซึ่งภาครัฐจะสนับสนุนเงินในโครงการสนับสนุนการลงทุนสถานีอัดประจุไฟฟ้า (Charging Station) โดยมีเป้าหมายอย่างน้อย 150 หัวจ่าย” ดร.ยศพงษ์ ลออนวล นายกสมาคมยานยนต์ไฟฟ้าไทย กล่าวเพิ่มเติมว่า “สมาคมยานยนต์ไฟฟ้าไทยมีเป้าหมายในการส่งเสริมให้เกิดการใช้ยานยนต์ไฟฟ้าในประเทศไทย โดยได้รับมอบหมายจากกองทุนเพื่อส่งเสริมการอนุรักษ์พลังงาน สํานักงานนโยบายและแผนพลังงาน ให้ดําเนินโครงการสนับสนุนการลงทุนสถานีอัดประจุไฟฟ้า (Charging Station) ซึ่งได้เปิดรับสมัครระยะที่ 1 ระหว่างเดือนตุลาคม 2559 - เดือนกุมภาพันธ์ 2560 เป็นจํานวน 3 รอบ โดยมีหน่วยงานทั้งส่วนราชการ หน่วยงานรัฐวิสาหกิจ สถาบันการศึกษา และภาคเอกชน สนใจเข้าร่วมสมัครเป็นจํานวนมาก โดยในวันนี้มีผู้ผ่านการคัดเลือกรอบที่ 1 และร่วมลงนามสัญญารวมทั้งสิ้น 20 หน่วยงาน เป็นหัวจ่ายประจุไฟฟ้าแบบธรรมดา (Normal Charge) 10 หัวจ่าย และหัวจ่ายประจุไฟฟ้าแบบเร่งด่วน (Quick Charge) 13 หัวจ่าย รวมหัวจ่ายทั้งหมด 23 หัวจ่าย และทางสมาคมอยู่ระหว่างการเตรียมการทําสัญญากับหน่วยงานผู้ผ่านการคัดเลือกในรอบที่ 2 จํานวนทั้งสิ้น 15 หน่วยงาน เป็นหัวจ่ายประจุไฟฟ้าแบบธรรมดา (Normal Charge) 10 หัวจ่าย และหัวจ่ายประจุไฟฟ้าแบบเร่งด่วน (Quick Charge) 7 หัวจ่าย รวมหัวจ่ายทั้งหมด 17 หัวจ่าย สําหรับในรอบที่ 3 อยู่ระหว่างการพิจารณาของโครงการฯ และจะเปิดรับสมัครในระยะที่ 2 เพื่อให้ได้ครบ 150 หัวจ่าย ซึ่งจะทําให้มีสถานีอัดประจุไฟฟ้า (Charging Station) สาธารณะนํารองเพื่อรองรับรถยนต์ไฟฟ้าในอนาคต”
รัฐบาลไทย-ข่าวทำเนียบรัฐบาล-บริษัท ไทยสมายล์แอร์เวย์ จำกัด เปิดเส้นทางใหม่กรุงเทพฯ - กัวลาลัมเปอร์ ประเทศมาเลเซีย
วันพุธที่ 24 พฤษภาคม 2560
บริษัท ไทยสมายล์แอร์เวย์ จํากัด เปิดเส้นทางใหม่กรุงเทพฯ - กัวลาลัมเปอร์ ประเทศมาเลเซีย
บริษัท ไทยสมายล์แอร์เวย์ จํากัด กระทรวงคมนาคม ผู้ให้บริการสายการบินไทยสมายล์ เปิดเส้นทางบินใหม่ กรุงเทพฯ - กัวลาลัมเปอร์ วันละ 1 เที่ยวบิน พร้อมให้บริการเที่ยวแรกวันที่ 25 พฤษภาคม 2560
สายการบินไทยสมายล์ ขยายเส้นทางบินระหว่างประเทศเส้นทาง กรุงเทพฯ - กัวลาลัมเปอร์ เพื่อเชื่อมโยงการเดินทางระหว่างประเทศไทยและมาเลเซียให้มีความสะดวกมากยิ่งขึ้น โดยเริ่มให้บริการตั้งแต่วันที่ 25 พฤษภาคม 2560 ราคาเริ่มต้น 3,635 บาท ต่อคนต่อเที่ยว ซึ่งราคารวมทุกอย่างแล้ว สําหรับเมืองกัวลาลัมเปอร์เป็นเมืองหลวงของประเทศมาเลเซีย ที่มีสถานที่ท่องเที่ยวหลากหลาย ได้แก่ ตึกแฝดที่สูงที่สุดในโลก จุดชมวิวหอคอย Menara Kuala Lumpur สถาปัตยกรรมอังกฤษที่ Merdeka Square ความงดงามของมัสยิดสีชมพูที่ Putranjaya หมู่บ้านโบราณ Kampung Baru
ปัจจุบันสายการบินไทยสมายล์ มีเส้นทางบินในภายในประเทศ 11 เส้นทาง ได้แก่ กรุงเทพฯ - เชียงใหม่ กรุงเทพฯ - เชียงราย กรุงเทพฯ - หาดใหญ่ กรุงเทพฯ - ภูเก็ต กรุงเทพฯ - กระบี่ กรุงเทพฯ - ขอนแก่น กรุงเทพฯ - นราธิวาส กรุงเทพฯ - อุบลราชธานี กรุงเทพฯ - สุราษฎร์ธานี กรุงเทพฯ - อุดรธานี เชียงใหม่ - ภูเก็ต และเส้นทางบินระหว่างประเทศ 16 เส้นทาง ได้แก่ กรุงเทพฯ - มัณฑเลย์ กรุงเทพฯ - ย่างกุ้ง กรุงเทพฯ - หลวงพระบาง กรุงเทพฯ - พนมเปญ กรุงเทพฯ - เสียมราฐ กรุงเทพฯ - โคตาคินาบาลู กรุงเทพฯ - เจิ้งโจว กรุงเทพฯ - ฉงชิ่ง กรุงเทพฯ - ฉางซา กรุงเทพฯ - จิตตะกอง กรุงเทพฯ - คยา กรุงเทพฯ - ชัยปุระ กรุงเทพฯ - ลัคเนา กรุงเทพฯ - พาราณสี กรุงเทพฯ - กัวลาลัมเปอร์ กรุงเทพฯ - ปีนัง
ผู้สนใจสามารถสํารองที่นั่งผ่านทางเว็บไซต์ www.thaiairways.com หรือ เว็บไซต์ www.thaismileair.com สอบถามรายละเอียดเพิ่มเติมได้ที่ ศูนย์บริการลูกค้า Smile Call Center โทร. 1181 หรือ Smile Service Center โทร. 0 2118 8888
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนคนไทยร่วมใส่ผ้าไทยในชีวิตประจำวัน เพื่อฟื้นฟูเศรษฐกิจฐานราก พร้อมประชาสัมพันธ์ 6 นวัตกรรมสู้โควิด-19 สนับสนุนการทำงานของบุคลากรทางการแพทย์
วันอังคารที่ 9 มิถุนายน 2563
นายกรัฐมนตรีเชิญชวนคนไทยร่วมใส่ผ้าไทยในชีวิตประจําวัน เพื่อฟื้นฟูเศรษฐกิจฐานราก พร้อมประชาสัมพันธ์ 6 นวัตกรรมสู้โควิด-19 สนับสนุนการทํางานของบุคลากรทางการแพทย์
นายกรัฐมนตรีเชิญชวนคนไทยร่วมใส่ผ้าไทยในชีวิตประจําวัน เพื่อฟื้นฟูเศรษฐกิจฐานราก พร้อมประชาสัมพันธ์ 6 นวัตกรรมสู้โควิด-19 สนับสนุนการทํางานของบุคลากรทางการแพทย์
วันนี้ (9 มิ.ย. 63) เวลา 8.30 น. ณ โถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ร่วมประชาสัมพันธ์โครงการ “สืบสาน อนุรักษ์ศิลป์ผ้าถิ่นไทย ดํารงไว้ในแผ่นดิน” โดยกระทรวงมหาดไทย พร้อมรับมอบ 6 นวัตกรรมทางการแพทย์จากการไฟฟ้าฝ่ายผลิตแห่งประเทศไทย กระทรวงพลังงาน สรุปสาระสําคัญ ดังนี้
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นําอธิบดีกรมการพัฒนาชุมชน สภาสมาคมสตรีแห่งชาติฯ และคณะ ประชาสัมพันธ์ โครงการ “สืบสาน อนุรักษ์ศิลป์ผ้าถิ่นไทย ดํารงไว้ในแผ่นดิน” รณรงค์การสวมใส่ผ้าไทยในชีวิตประจําวัน หลังได้จัดทําบันทึกข้อตกลงความร่วมมือ (MOU) 76 จังหวัด ร่วมกับหน่วยงานที่เกี่ยวข้อง เพื่อสร้างรายได้แก่ประชาชนผู้ประกอบอาชีพทอผ้ากว่าปีละ 105,000 ล้านบาท ช่วยกระจายรายได้ ฟื้นฟูเศรษฐกิจฐานรากให้ยั่งยืน ลดความเหลื่อมล้ํา โดยปัจจุบันมีการขยายช่องทางจัดจําหน่ายสินค้าในแพลตฟอร์มต่างๆ อาทิ Shopee Facebook Live และ OTOP Today เป็นต้น โอกาสนี้ นายกรัฐมนตรีแสดงความสนใจและชื่นชม ผ้าไหมแพรวาและกระเป๋าที่ทอจากเตยปาหนัน ผ้าไหม พร้อมแนะนําเพิ่มทางเลือกในการวางขายสินค้า โดยใช้ช่องทางออนไลน์ เพื่อขยายตลาดของสินค้า OTOP ไทยให้กว้างขวางเป็นที่รู้จักมากยิ่งขึ้น
จากนั้น นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน และผู้บริหารการไฟฟ้าฝ่ายผลิตแห่งประเทศไทย ( กฟผ.) จัดแสดง “นวัตกรรม กฟผ. สู้ภัย โควิด-19” พร้อมมอบ 6 นวัตกรรมทางการแพทย์ เพื่อช่วยป้องกันและลดความเสี่ยงให้กับบุคลากรทางการแพทย์ในช่วงการแพร่ระบาดของเชื้อไวรัสโควิด-19 ได้แก่ ฉากกั้นอะคริลิคป้องกันเชื้อ ตู้เก็บสิ่งส่งตรวจระบบความดันลบ ตู้เก็บสิ่งส่งตรวจระบบความดันบวก เตียงเคลื่อนย้ายผู้ป่วยระบบความดันลบ (Isolate chamber) หน้ากากความดันบวกชนิดพกพา (Mobile PAPR Protective Mask) และเสากดแอลกอฮอล์เจลแบบเท้าเหยียบ เพื่อส่งมอบแก่โรงพยาบาลต่าง ๆ ทั่วประเทศ โดยนายกรัฐมนตรี กล่าวชื่นชมนวัตกรรมไทย ที่มีส่วนช่วยสนับสนุนการทํางานของบุคลากรทางการแพทย์และยังเป็นประโยชน์ด้านวิจัยและการพัฒนาของไทยในระยะยาวด้วย
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลาง เผยผลการใช้จ่ายเงินงบประมาณฯ ณ สิ้น พ.ค. 63 เกินเป้า !!
วันจันทร์ที่ 8 มิถุนายน 2563
กรมบัญชีกลาง เผยผลการใช้จ่ายเงินงบประมาณฯ ณ สิ้น พ.ค. 63 เกินเป้า !!
กรมบัญชีกลางเผยผลการใช้จ่ายเงินงบประมาณ ประจําปีงบประมาณ พ.ศ. 2563 ในช่วงที่ได้รับผลกระทบจากสถานการณ์โรคติดเชื้อไวรัสโคโรนา 2019 (COVID-19) และหน่วยงานทํางานที่บ้าน เหลื่อมเวลาปฏิบัติงาน แต่สามารถเร่งรัดการใช้จ่ายได้เกินเป้าหมายที่กําหนด
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เผยว่า ตามที่มติ ครม.กําหนดเป้าหมายการใช้จ่ายเงินงบประมาณประจําปีงบประมาณ พ.ศ. 2563 โดยให้ทุกหน่วยงานเร่งรัดการใช้จ่าย รายจ่ายลงทุนที่เหลือ ให้สามารถลงนามให้แล้วเสร็จภายในเดือนพฤษภาคม 2563 โดยผลการใช้จ่ายเงินงบประมาณฯ ตั้งแต่ต้นปีงบประมาณจนถึงวันที่ 29 พฤษภาคม 2563 (1 ต.ค. 62 – 29 พ.ค. 63) งบประมาณภาพรวมใช้จ่ายแล้ว จํานวน 2,259,423 ล้านบาท ของวงเงินงบประมาณ 3,200,000 ล้านบาท คิดเป็นร้อยละ 70.61 สูงกว่าเป้าหมายร้อยละ 1.28 (เป้าหมายร้อยละ 69.33) โดยจําแนกเป็น (1) รายจ่ายลงทุน (กรณีไม่รวมงบกลาง) ใช้จ่ายแล้ว จํานวน 338,861 ล้านบาท ของวงเงิน 574,153 ล้านบาท คิดเป็นร้อยละ 59.02 สูงกว่าเป้าหมายร้อยละ 2.35 (เป้าหมายร้อยละ 56.67) (2) รายจ่ายประจํา ใช้จ่ายแล้ว จํานวน 1,914,994 ล้านบาท ของวงเงิน 2,603,028 ล้านบาท คิดเป็นร้อยละ 73.57 สูงกว่าเป้าหมายร้อยละ 0.9 (เป้าหมายร้อยละ 72.67) สําหรับเงินงบประมาณที่กันไว้เบิกเหลื่อมปี ใช้จ่ายแล้ว จํานวน 257,615 ล้านบาท ของวงเงิน 259,019 ล้านบาท คิดเป็นร้อยละ 99.46
โฆษกกรมบัญชีกลาง กล่าวเพิ่มเติมว่า ถึงแม้จะสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) จะส่งผลกระทบในทุกภาคส่วน โดยในส่วนของหน่วยงานของรัฐ ได้มีมาตรการให้ปฏิบัติงานที่บ้าน และเหลื่อมเวลามาปฏิบัติงาน เพื่อป้องกันการแพร่ระบาดของ COVID-19 แต่กรมบัญชีกลางยังคงติดตาม เร่งรัดการใช้จ่ายเงินงบประมาณของส่วนราชการต่าง ๆ โดยมีทีมเร่งรัดติดตามทั้งส่วนกลางและส่วนภูมิภาค ช่วยให้คําแนะนําปรึกษา แก้ไขปัญหา/อุปสรรค เพื่อให้มีการก่อหนี้รายจ่ายลงทุนให้แล้วเสร็จทุกรายการภายในสิ้นปีงบประมาณ และเป้าหมายที่กําหนด โดยพบว่าผลการใช้จ่าย ณ สิ้นเดือนพฤษภาคม 2563 มีการใช้จ่ายเงินงบประมาณได้เกินเป้าหมายที่กําหนด
รัฐบาลไทย-ข่าวทำเนียบรัฐบาล-ปลัด ก.อุตฯ เปิดการฝึกอบรมการเป็นข้าราชการที่ดี รุ่นที่ 12 ของกระทรวงอุตสาหกรรม
วันพุธที่ 23 มกราคม 2562
ปลัด ก.อุตฯ เปิดการฝึกอบรมการเป็นข้าราชการที่ดี รุ่นที่ 12 ของกระทรวงอุตสาหกรรม
ปลัด ก.อุตฯ เปิดการฝึกอบรมการเป็นข้าราชการที่ดี รุ่นที่ 12 ของกระทรวงอุตสาหกรรม
วันนี้ (23 มกราคม 2562) นายพสุ โลหารชุน ปลัดกระทรวงอุตสาหกรรม เป็นประธานในพิธีเปิดการฝึกอบรมการเป็นข้าราชการที่ดี รุ่นที่ 12 ของกระทรวงอุตสาหกรรม โดยมีนายศิริรุจ จุลกะรัตน์ นายอภิจิณ โชติกเสถียร รองปลัดกระทรวงอุตสาหกรรม นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม เข้าร่วมด้วย ณ ห้องประชุม ชั้น 5 กรมโรงงานอุตสาหกรรม
รัฐบาลไทย-ข่าวทำเนียบรัฐบาล-รฟท. ให้ผู้โดยสารที่จองตั๋วผ่านอินเตอร์เน็ต สามารถยื่นเอกสารขอคืนเงินทางระบบอีเมล Passenger-ser@railway.co.th ได้เต็มราคา [กระทรวงคมนาคม]
วันพุธที่ 1 เมษายน 2563
รฟท. ให้ผู้โดยสารที่จองตั๋วผ่านอินเตอร์เน็ต สามารถยื่นเอกสารขอคืนเงินทางระบบอีเมล Passenger-ser@railway.co.th ได้เต็มราคา [กระทรวงคมนาคม]
รฟท. ให้ผู้โดยสารที่จองตั๋วผ่านอินเตอร์เน็ต สามารถยื่นเอกสารขอคืนเงินทางระบบอีเมล Passenger-ser@railway.co.th ได้เต็มราคา
ฉบับที่ 308/2563
รฟท. ให้ผู้โดยสารที่จองตั๋วผ่านอินเตอร์เน็ต สามารถยื่นเอกสารขอคืนเงินทางระบบอีเมล Passenger-ser@railway.co.th ได้เต็มราคา
การรถไฟแห่งประเทศไทย (รฟท.) กระทรวงคมนาคม ให้ผู้โดยสารที่จองตั๋วผ่านอินเตอร์เน็ต สามารถขอคืนเงินค่าตั๋วโดยสารทางระบบอีเมล (E-mail) ได้เต็มราคาเป็นกรณีพิเศษ เพื่อหลีกเลี่ยงการเดินทางในช่วงสถานการณ์การแพร่ระบาดของเชื้อไวรัสโคโรนา 2019 (COVID-19)
นายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการในตําแหน่งผู้ว่าการรถไฟแห่งประเทศไทย กล่าวว่า ตามที่สถานการณ์การแพร่ระบาดของโรคติดเชื้อไวรัส COVID-19 ได้แพร่ระบาดอย่างรวดเร็ว ทําให้หลายประเทศต้องประกาศห้ามการเดินทางเข้า - ออกประเทศ และเมื่อวันที่ 26 มีนาคม 2563 รัฐบาลได้ประกาศใช้พระราชกําหนดการบริหารราชการในสถานการณ์ฉุกเฉิน พ.ศ. 2548 เพื่อป้องกันและควบคุมการแพร่ระบาดของโรคติดเชื้อไวรัส COVID-19 โดยขอความร่วมมือให้ประชาชนงดการเดินทางออกจากที่พักอาศัยจนกว่าจะมีคําสั่งเปลี่ยนแปลง ดังนั้น รฟท. จึงได้อํานวยความสะดวกให้กับผู้โดยสารที่จองตั๋วโดยสารทางอินเตอร์เน็ตในประเทศหรือต่างประเทศ หรือกรณีที่จองตั๋วโดยสารเดินทางกับขบวนรถที่ได้ประกาศงดเดินรถไปแล้ว และหากไม่ประสงค์จะเดินทาง สามารถแจ้งขอรับเงินค่าตั๋วโดยสารคืนได้เต็มราคาเป็นกรณีพิเศษทางจดหมายอิเล็กทรอนิกส์ (E-mail) พร้อมกับแนบไฟล์ตั๋วอินเตอร์เน็ตส่งที่ Passenger-ser@railway.co.th ได้ตั้งแต่วันที่ 30 มีนาคม 2563 เป็นต้นไป หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ โทร. 1690 ตลอด 24 ชั่วโมง
การจองตั๋วผ่านอินเตอร์เน็ต คือ การซื้อตั๋วโดยสารผ่านหน้าเว็บไซต์ของ รฟท. www.railway.co.th หรือที่ www.thairailwayticket.com โดยผู้ซื้อตั๋วจะชําระค่าโดยสารผ่านบัตรเครดิตและบัตรเดบิต
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานการประชุมเตรียมความพร้อมการจัดงานวันวัฒนธรรมไทย ณ กรุงอัสตานา
วันศุกร์ที่ 11 สิงหาคม 2560
รองนายกรัฐมนตรีเป็นประธานการประชุมเตรียมความพร้อมการจัดงานวันวัฒนธรรมไทย ณ กรุงอัสตานา
รองนายกรัฐมนตรีเป็นประธานการประชุมเตรียมความพร้อมการจัดงานวันวัฒนธรรมไทย ณ กรุงอัสตานา
วันที่ 11 ส.ค.60 เวลา 1600 (ท้องถิ่น สาธารณรัฐคาซัคสถาน ) พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุม Team Thailand ซึ่งประกอบด้วย เอกอัครราชทูต ณ กรุงอัสตานา ผู้ว่าการการท่องเที่ยวแห่งประเทศไทย ผู้อํานวยการสํานักงานส่งเสริมการจัดประชุมและนิทรรศการ ผู้แทนกระทรวงพลังงาน และ เจ้าหน้าที่ผู้เกี่ยวข้อง เพื่อ รับทราบ กําหนดการ ความพร้อม การจัดงานวันวัฒนธรรมไทยในงานมหกรรม EXPO 2017 ASTANA ซึ่งมีกําหนดจัดที่ศาลาไทย ใน 12 สิงหาคม 2560 โดยมีกิจกรรมแบ่งเป็น 3 ห้องประกอบด้วย นิทรรศการห้องที่ 1 วิถีเราวิถีไทย ห้องที่ 2 ปลูกพลังงานปลูกอนาคต และห้องที่ 3 สร้างพลังงานสร้างพลังไทย
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ เผย ครม.อนุมัติแพจเกจช่วยเหลือเกษตรกรน้ำท่วมภาคใต้ 17 โครงการ วงเงิน 2,517 ล้านบาท
วันพุธที่ 1 กุมภาพันธ์ 2560
กระทรวงเกษตรและสหกรณ์ เผย ครม.อนุมัติแพจเกจช่วยเหลือเกษตรกรน้ําท่วมภาคใต้ 17 โครงการ วงเงิน 2,517 ล้านบาท
กระทรวงเกษตรและสหกรณ์ เผย ครม.อนุมัติแพจเกจช่วยเหลือเกษตรกรน้ําท่วมภาคใต้ 17 โครงการ วงเงิน 2,517 ล้านบาท
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ตามที่กระทรวงเกษตรและสหกรณ์ ได้เสนอแผนการเสริมสร้างฟื้นฟูและเยียวยาเกษตรกรผู้ประสบอุทกภัยภาคใต้ ซึ่งที่ประชุมคณะรัฐมนตรี (ครม.) มีมติเห็นชอบเมื่อวันที่ 31 มกราคม 2560 โดยมีทั้งหมด 17 โครงการ วงเงินรวม 2,514.77 ล้านบาท ประกอบด้วย การหยุดยั้งความเสียหาย 4 โครงการ ได้แก่ 1. การบําบัดน้ําเสียและขจัดกลิ่นเหม็น โดยใช้น้ําหมักชีวภาพ พ.ด.6 ในพื้นที่เกษตร 2. การจ้างงานชลประทาน 3. โครงการฝึกอบรม การซ่อมบํารุงเครื่องจักรกลการเกษตรขนาดเล็ก และ 4. คลินิกเกษตรเคลื่อนที่ พืช ปศุสัตว์ ประมง การเสริมสร้างฟื้นฟู 10 โครงการ ได้แก่ ด้านพืช ประกอบด้วย 1. โครงการฟื้นฟูพื้นที่เกษตรโดยปรับปรุงบํารุงดิน 2. โครงการฟื้นฟูอาชีพเกษตร โดยสนับสนุนสารชีวภัณฑ์ป้องกันโรคไม้ยืนต้น (สารไตรโคเดอร์มา) รวมทั้งส่งเสริมการปลูกผักเพื่อบริโภคและสร้างรายได้ และ 3. โครงการฟื้นฟูเกษตรกรผู้ปลูกส้มโอพันธุ์ทับทิมสยาม ด้านปศุสัตว์ ประกอบด้วย 1. โครงการช่วยเหลือผู้ประสบภัยด้านปศุสัตว์ระยะเร่งด่วน และ 2. โครงการธนาคารโค-กระบือ เพื่อเกษตรกรตามพระราชดําริส่งเสริมอาชีพโคเนื้อ/กระบือ ด้านประมง ประกอบด้วย โครงการช่วยเหลือเกษตรกรผู้ประสบภัยด้านประมง เงินทุนฟื้นฟูการเลี้ยงสัตว์น้ํา
ด้านลดภาระหนี้สิน/สินเชื่อใหม่ ประกอบด้วย 1. การให้ความช่วยเหลือสมาชิกสหกรณ์/กลุ่มเกษตรกรที่ประสบภัย ซึ่งขยายระยะเวลาชําระหนี้ 6 เดือน โดยรัฐชดเชยดอกเบี้ย 3% 2. การให้ความช่วยเหลือลูกหนี้กองทุนหมุนเวียนเพื่อการกู้ยืมแก่เกษตรกรและผู้ยากจนที่ประสบภัย โดยงดคิดดอกเบี้ย 1 ปี ในปีถัดไปให้ลดดอกเบี้ยจากเดิม 5% เป็น 2% เป็นเวลา 2 ปี และ 3. มาตรการช่วยเหลือด้านหนี้สินเกษตรกรที่เป็นลูกหนี้สินเชื่อเงินกองทุนการปฏิรูปที่ดินเพื่อเกษตรกรรม โดยยกเว้นดอกเบี้ยสินเชื่อในปี 2560 และขยายเวลาการชําระหนี้เพื่อบรรเทาภาระหนี้สินให้กับเกษตรกร ตลอดจนเพิ่มวงเงินสินเชื่อเพื่อฟื้นฟูช่วยเหลือเยียวยาเกษตรกรในเขต ส.ป.ก. ด้านระบบชลประทาน มีการซ่อมแซมโครงการชลประทาน เนื่องจากจําเป็นอย่างยิ่งต้องมีการฟื้นฟูกลับคืนมา รวมถึง การจัดทําแผนงานโดยเฉพาะการพัฒนา Flood Way ได้ประสานกับผังเมืองเพื่อดําเนินการเตรียมแผนดังกล่าว รวมทั้งกรมชลประทานได้ดําเนินการร่วมกับกระทรวงมหาดไทย กระทรวงคมนาคม และหน่วยงานที่เกี่ยวข้องต่อไป สําหรับ การช่วยเหลือเยียวยา ตามระเบียบและมติคณะรัฐมนตรีที่เกี่ยวข้อง 3 โครงการ ได้แก่ 1. การช่วยเหลือเยียวยาเกษตรกร ครัวเรือนละ 3,000 บาท 2. การช่วยเหลือตามระเบียบกระทรวงการคลัง ว่าด้วยเงินทดรองราชการ และ 3. การช่วยเหลือตามระเบียบกองทุนพัฒนายางพารา เป็นทุนปลูกแทน 16,000 บาทต่อไร่
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-"วราวุธ" รมว.ทส. เปิดกิจกรรมปลูกต้นไม้และปลูกป่าเฉลิมพระเกียรติฯ เนื่องในวันอนุรักษ์ทรัพยากรป่าไม้ของชาติ ในพื้นที่ป่าชายเลน จ.เพชรบุรี
วันอังคารที่ 14 มกราคม 2563
"วราวุธ" รมว.ทส. เปิดกิจกรรมปลูกต้นไม้และปลูกป่าเฉลิมพระเกียรติฯ เนื่องในวันอนุรักษ์ทรัพยากรป่าไม้ของชาติ ในพื้นที่ป่าชายเลน จ.เพชรบุรี
"วราวุธ" รมว.ทส. เปิดกิจกรรมปลูกต้นไม้และปลูกป่าเฉลิมพระเกียรติฯ เนื่องในวันอนุรักษ์ทรัพยากรป่าไม้ของชาติ ในพื้นที่ป่าชายเลน จ.เพชรบุรี
"วราวุธ" รมว.ทส. เปิดกิจกรรมปลูกต้นไม้และปลูกป่าเฉลิมพระเกียรติฯ เนื่องในวันอนุรักษ์ทรัพยากรป่าไม้ของชาติ ในพื้นที่ป่าชายเลน จ.เพชรบุร
กระทรวงทรัพยากรธรรมชาติและสิ่งแวดล้อม สนองนโยบายรัฐบาลในการแก้ไขปัญหาด้านการทําลายทรัพยากรป่าไม้ ให้ความสําคัญในการฟื้นฟูทรัพยากรป่าไม้ และเพิ่มพื้นที่ป่าไม้ของประเทศ เปิดโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562 และวันอนุรักษ์ทรัพยากรป่าไม้ของชาติ พ.ศ. 2563 (14 มกราคม) ซึ่งจัดขึ้นโดย กรมทรัพยากรทางทะเลและชายฝั่ง กรมป่าไม้ กรมอุทยานแห่งชาติ สัตว์ป่า และพันธุ์พืช ร่วมกับ จังหวัดเพชรบุรี และหน่วยงานที่เกี่ยวข้อง ในพื้นที่หมู่ที่ 3 ตําบลปากทะเล อําเภอบ้านแหลม จังหวัดเพชรบุรี จํานวนกว่า 10 ไร่ ซึ่งเดิมเป็นพื้นที่ป่าชายเลนเสื่อมโทรมให้กลับมาอุดมสมบูรณ์อีกครั้ง รวมทั้ง เพื่อสร้างสมดุลทางธรรมชาติและการใช้ประโยชน์ ให้ประชาชนสามารถทํากินได้อย่างเหมาะสม อยู่ร่วมกับป่าได้อย่างสมดุลและยั่งยืน
วานนี้ (13 มกราคม 2563) เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดโครงการและกิจกรรมปลูกต้นไม้ และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พุทธศักราช 2562 และวันอนุรักษ์ทรัพยากรป่าไม้ของชาติ พ.ศ. 2563 (14 มกราคม) มอบหนังสืออนุญาตการจัดการที่อยู่อาศัยตามโครงการ คทช. ให้แก่ผู้ว่าราชการจังหวัดเพชรบุรี มอบอุปกรณ์กีฬาให้แก่โรงเรียน เยี่ยมชมนิทรรศการ พร้อมร่วมขบวนรถแห่ปลูกป่าชายเลน และปล่อยพันธุ์สัตว์น้ํา ร่วมกับประชาชนในพื้นที่ และผู้เข้าร่วมกิจกรรมฯ พร้อมด้วย นายยุทธพล อังกินันทน์ ที่ปรึกษารัฐมนตรีฯ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารหน่วยงานในสังกัด โดยมี ผู้ว่าราชการจังหวัดเพชรบุรี ทหาร ตํารวจ องค์กรปกครองส่วนท้องถิ่น องค์กรภาครัฐ ภาคเอกชน สมาชิกจิตอาสา นักเรียน นักศึกษา อาสาสมัครพิทักษ์ทะเล และประชาชนในพื้นที่ ให้การต้อนรับและเข้าร่วมงานกว่า 1,700 คน
รมว.ทส. กล่าวว่า ดีใจและภูมิใจที่ได้มีโอกาสมาในพื้นที่จังหวัดเพชรบุรี และดีใจที่เห็นเยาวชน ประชาชน และทุกภาคส่วนในพื้นที่มาร่วมกันปลูกต้นไม้ในวันนี้ เพราะเราทุกคนจะเป็นผู้กําหนดอนาคตของลูกหลาน ว่าจะเติบโตมาในสภาพสิ่งแวดล้อมอย่างไร การมีส่วนร่วมของทุกคนในวันนี้จะไม่เสียเปล่าลูกหลานของเราจะเห็นป่าที่สมบูรณ์ และเห็นถึงความทุ่มเทของพวกเราที่ช่วยกันดูแล ทั้งนี้ ที่ผ่านมากระทรวงฯ ได้ดําเนินโครงการปลูกป่าฯ ซึ่งปัจจุบันมีผู้เข้าร่วมปลูกต้นไม้ไปแล้วกว่า 12 ล้านต้น รมว.ทส. ยังได้กล่าวอีกว่า ในปีนี้ประเทศไทยหลายพื้นที่ ประสบภัยแล้ง ซึ่งปีนี้จะแล้งหนักในรอบหลายปี รัฐบาล กระทรวงทรัพยากรธรรมชาติและสิ่งแวดล้อม โดยกรมทรัพยากรน้ํา และกรมทรัพยากรน้ําบาดาล จะทําทุกทางในการแก้ไขปัญหาอย่างเต็มที่ นอกจากนี้ รมว.ทส ยังได้กล่าวขอบคุณผู้บริหารกระทรวงฯ เจ้าหน้าที่รวมทั้งประชาชนทุกคน และขอเป็นกําลังใจให้กับผู้ว่าราชการจังหวัดเพชรบุรี และหน่วยงานที่ืเกี่ยวข้องที่ร่วมกันดูแลรักษาทรัพยากรธรรมชาติและสิ่งแวดล้อม